b'\n_START_ARTICLE_\nSacrificium\n_START_SECTION_\nHistoria\n_START_PARAGRAPH_\nYhtyeen juuret ulottuvat Hardway-nimiseen ryhm\xc3\xa4\xc3\xa4n, jonka perustivat Sebastian Wagner ja Oliver Tesch. Musiikillisesti yhtye oli suuntautunut enemm\xc3\xa4n valtavirran pop rockiin. Se muuttui vuonna 1991, kun vieraileva rumpali Mark Hauth vei yhtyeen tyylin kohti hard rockia. Vuonna 1992 Hardway esiintyi maineikkaassa Steiger 14 -klubissa Amsterdamissa, Hollannissa. Yhtye vaihtoi nimens\xc3\xa4 Corpus Christiksi vuonna 1993 ja alkoi soittaa thrash metalia. Tyyli muuttui jyrk\xc3\xa4sti death metaliin, ja vuoden 1994 alussa \xc3\xa4\xc3\xa4nitetty\xc3\xa4\xc3\xa4n demon yhtye vaihtoi nimens\xc3\xa4 Sacrificiumiksi._NEWLINE_Muutaman miehist\xc3\xb6vaihdon j\xc3\xa4lkeen vuonna 1996 yhtye \xc3\xa4\xc3\xa4nitti toisen demonsa, ja vuonna 1998 julkaistiin seuraava demo nimelt\xc3\xa4 Mortal Fear. Vaikka demot saivat hyvi\xc3\xa4 arvosteluita, laulaja Roman Wagner j\xc3\xa4tti yhtyeen vuonna 2000. Vajavaisena Sacrificium soitti konsertteja sellaisten yhteiden kanssa kuten Extol ja My Darkest Hate. Toinen kitaristi Claudio Enzler siirtyi laulusolistiksi, kun yhtyeeseen liittyi kitaristi Ulrike Uhlmann._NEWLINE_Vuonna 2002 yhtye kiinnitettiin Whirlwind Records-levymerkille, joka julkaisi yhtyeen esikoisalbumin Cold Black Piece of Flesh. Albumi kiinnitti lehdist\xc3\xb6n huomion ja sai my\xc3\xb6nteisi\xc3\xa4 arvioita, esimerkiksi Rock Hard antoi sille vuoden 2004 2. numerossaan 7.5 pistett\xc3\xa4 10:st\xc3\xa4. J\xc3\xa4lkeenp\xc3\xa4in yhtye teki kiertueen brain [faq] -yhtyeen kanssa._NEWLINE_28. marraskuuta 2005 Sacrificium julkaisi toisen albuminsa Escaping the Stupor kreikkalaislevymerkki Black Lotus Recordsilla. Escaping the Stupor sai my\xc3\xb6s my\xc3\xb6nteisi\xc3\xa4 arvioita lehdist\xc3\xb6lt\xc3\xa4, ja esimerkiksi Rock Hard antoi sille 7,5/10, Legacy 10/15 ja Metalnews.de 6/7._NEWLINE_Sacrificium esiintyi Suomessa vuonna 2007 Immortal Metal Fest -tapahtumassa.'